ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยสีคิ้ว ไปยังสถานีไฟฟ้าย่อยนครราชสีมา ๓

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสีคิ้ว ไปยังสถานีไฟฟ้าย่อยนครราชสีมา ๓ จังหวัดนครราชสีมา

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไป เพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสีคิ้วไปยังสถานีไฟฟ้าย่อยนครราชสีมา ๓ โดยจะมีการกำหนดเขตบริเวณที่ที่จะเดินสายไฟฟ้าด้านละ ไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดนครราชสีมา

(๑) อำเภอโชคชัย                ตำบลพลับพลา

(๒) อำเภอเมืองนครราชสีมา    ตำบลโคกกรวด       ตำบลไชยมงคล

(๓) อำเภอปักธงชัย              ตำบลโคกไทย        ตำบลดอน

ตำบลตะคุ             ตำบลธงชัยเหนือ

ตำบลนกออก         ตำบลเมืองปัก

(๔) อำเภอสูงเนิน ตำบลนากลาง ตำบลมะเกลือเก่า

ตำบลมะเกลือใหม่   ตำบลสูงเนิน

ตำบลเสมา            ตำบลหนองตะไก้

(๕) อำเภอสีคิ้ว                   ตำบลกุดน้อย         ตำบลสีคิ้ว

ตำบลมิตรภาพ

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๕ มิถุนายน พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย